CELEX: 
Language: et
Date: 2013-11-16 00:00:00
Title: 2013/558/EL: Euroopa Parlamendi otsus, 17. aprill 2013 , Euroopa Liidu Asutuste Tõlkekeskuse 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on Euroopa Liidu Asutuste Tõlkekeskuse 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/169
            
         EUROOPA PARLAMENDI OTSUS,
   17. aprill 2013,
   Euroopa Liidu Asutuste Tõlkekeskuse 2011. aasta eelarve täitmisele heakskiidu andmise kohta
   (2013/558/EL)
   EUROOPA PARLAMENT,
   
               —
            
            
               võttes arvesse Euroopa Liidu Asutuste Tõlkekeskuse 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Liidu Asutuste Tõlkekeskuse eelarveaasta 2011 raamatupidamise aastaaruande kohta koos keskuse vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse nõukogu 28. novembri 1994. aasta määrust (EÜ) nr 2965/94 Euroopa Liidu asutuste tõlkekeskuse asutamise kohta, (4) eriti selle artiklit 14,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0069/2013),
            
         
               1.
            
            
               annab heakskiidu Euroopa Liidu Asutuste Tõlkekeskuse direktori tegevusele keskuse 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Liidu Asutuste Tõlkekeskuse direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 388, 15.12.2012, lk 12.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  EÜT L 314, 7.12.1994, lk 1.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Liidu Asutuste Tõlkekeskuse 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Liidu Asutuste Tõlkekeskuse 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Liidu Asutuste Tõlkekeskuse eelarveaasta 2011 raamatupidamise aastaaruande kohta koos keskuse vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse nõukogu 28. novembri 1994. aasta määrust (EÜ) nr 2965/94 Euroopa Liidu asutuste tõlkekeskuse asutamise kohta, (4) eriti selle artiklit 14,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0069/2013),
               
            
                  A.
               
               
                  arvestades, et kontrollikoda märkis, et on leidnud piisavalt kinnitust Euroopa Liidu Asutuste Tõlkekeskuse (edaspidi „keskus”) 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 10. mail 2012. aastal heakskiidu keskuse direktori tegevusele keskuse 2010. aasta eelarve täitmisel (6) ning eelarve täitmisele heakskiidu andmise otsusele lisatud resolutsioonis muu hulgas:
                  
                              —
                           
                           
                              palus keskusel tagada vastavus selle finantseeskirjade artiklile 60, võttes tegevuskulude kohta vastu rahastamisotsused; palus keskusel eelkõige rangemalt kontrollida hangete kavandamise protsessi;
                           
                        
                              —
                           
                           
                              palus keskusel analüüsida eelarve kavandamiseks kasutatavat andmevoogu ja tööriistu ning luua kontrollid; märkis sellega seoses, et keskuse eelarve kavandamine põhineb Exceli tabelitel ning manuaalsel või süsteemipõhisel andmekontrollil, mis võib kaasa tuua arvutusvead ja kulude vale kavandamise ning lõpuks avaldada negatiivset mõju keskuse teenuste hinnale;
                           
                        
                              —
                           
                           
                              märkis, et keskus lükkas siseauditi talituse 12 väga olulise soovituse hulgast tagasi soovituse finantsaruandluse kohta; palus, et keskus annaks eelarve täitmisele heakskiidu andmise eest vastutavale institutsioonile teada oma otsuse põhjused;
                           
                        
            
                  C.
               
               
                  arvestades, et keskuse 2011. aasta lõplik eelarve oli 51 299 000 eurot, mida on 8,27 % vähem 2010. aasta 55 928 077 euro suuruse eelarvega võrreldes;
               
            
         Eelarvehaldus ja finantsjuhtimine
      
      
               
                  1.
               
               
                  märgib, et keskuse eelarve hõlmab tulu, mis koosneb maksetest asutustelt, kelle heaks keskus töötab, liidu institutsioonidelt ja organitelt, kellega on kokku lepitud, et need teevad vastutasuks tehtud töö eest keskusega koostööd, kaasa arvatud institutsioonidevahelise tegevuse vallas, ja muud tulu;
               
            
               
                  2.
               
               
                  tuletab meelde, et keskuse 2011. aasta eelarve oli 51 299 000 eurot ning et aasta eelarvetulem vähenes 1 201 339,13 euroni, mis tähendab 2010. aasta tulemiga (8 319 397,02 eurot) võrreldes 85,56 % vähenemist; lisaks märgib kontrollikoja aruande põhjal, et tulem vähenes peamiselt 15 % võrra langetatud hindade tõttu, mis tuleneb keskuse uuest hinnapoliitikast, mille abil püütakse toodete hinnad nende kuludega vastavusse viia;
               
            
               
                  3.
               
               
                  võtab kontrollikoja aruande põhjal teadmiseks, et akumuleeritud tulem langes 2010. aasta 9 231 709,81 eurolt 2011. aastal 2 973 348,94 euroni ning et languse põhjustasid 2011. aasta tulemi netomõju ja hinnastabiilsuse ning erakorraliste investeeringute reservidesse tehtud eraldised;
               
            
               
                  4.
               
               
                  märgib keskuse aasta tegevusaruande põhjal, et tema 2011. aasta algset eelarvet (46 956 800 eurot) muudeti paranduseelarvega, mille haldusnõukogu 13. oktoobril 2011 vastu võttis; märgib eelkõige, et paranduseelarvel oli kaks eesmärki:
                  
                              —
                           
                           
                              lisada eelmiste aastate eelarveülejääk (9 231 709,81 eurot) ning kasutada seda ülejääki kahe erakorralise reservi loomiseks – üks tõhusama tõlkenõudluse haldamise vahendi (programmi E-CdT) arendamiseks (4 325 709,81 eurot) ning teine selleks, et keskus saaks hinnad 2012. ja 2013. aastal stabiilsena hoida (4 906 000 eurot);
                           
                        
                              —
                           
                           
                              tasakaalustada eelarve pärast kliendiprognooside märkimisväärset vähenemist;
                           
                        
            
               
                  5.
               
               
                  märgib lisaks, et hinnastabiilsuse reserv oli väiksem kui esialgu kavandatud, sest 1,8 miljonit eurot ülejäägist tuli kasutada juba 2011. aastal klientidelt saadud tulu vähenemise kompenseerimiseks, ning seetõttu oli reservi lõppsumma 7,4 miljonit eurot;
               
            
         Kulukohustused
      
      
               
                  6.
               
               
                  märgib aasta tegevusaruande põhjal, et I jaotise kulukohustuste kogusumma jõudis 2011. aastal 95,12 protsendini, mis tähendab märkimisväärset edasiminekut võrreldes 2010. aastaga, kui kasutati ära ainult 91,5 % eelarvest (2009. aastal 85 %); märgib lisaks, et ülekandmised on piiratud ja moodustavad ainult 1,32 % kulukohustustest;
               
            
               
                  7.
               
               
                  märgib aasta tegevusaruande põhjal, et II jaotise kulukohustuste kogusumma jõudis 2011. aastal 94,44 protsendini, mis tähendab märkimisväärset edasiminekut võrreldes 2010. aastaga, kui kasutati ära ainult 86,3 % eelarvest (2009. aastal 88 %);
               
            
               
                  8.
               
               
                  märgib aasta tegevusaruande põhjal, et 2011. aasta lõpuks oli III jaotise puhul kulukohustustega kaetud 99,4 % eelarvest (2010. aastal 80,5 %) ning eelarve täitmise kõrge määr oli paranduseelarvega tehtud kärbete tulemus;
               
            
         Personal
      
      
               
                  9.
               
               
                  märgib aasta tegevusaruande põhjal, et 2011. aasta lõpuks oli ametikohtade loetelus täidetud 205 ametikohta, mis on 91,1 % eeldatavast ametikohtade koguarvust; märgib lisaks, et kooskõlas keskuse jätkuvate jõupingutustega töömeetodite optimeerimiseks ja kulude vähendamiseks viidi 2011. aastal läbi kõikide keskuse töökohtade uuring, mis tõi kaasa viie töökoha kaotamise alates 2012. aastast (seda vähendamist arvestades oleks ametikohtade loetelust 93,18 % täidetud);
               
            
               
                  10.
               
               
                  märgib, et aasta jooksul kasutas neli töötajat personali asutusesisese liikuvuse võimalust ja vahetas keskuses ametikohta;
               
            
         Andmekaitse
      
      
               
                  11.
               
               
                  märgib, et 2011. aastal määras keskus selle funktsiooni sõltumatuse suurendamiseks ametisse uue andmekaitseametniku; märgib, et 2011. aastal esitati Euroopa andmekaitseinspektorile neli eelkontrolli teadet – seoses videovalve, distsiplinaarmenetluse, ahistamisvastase poliitika ja sertifitseerimismenetlusega; märgib lisaks, et videovalve puhul lõpetati juhtum positiivse arvamusega, distsiplinaar- ja ahistamisvastaste menetluste puhul saadeti andmekaitseinspektorile tema nõudmisel lisateavet ning sertifitseerimismenetluse puhul ei ole andmekaitseinspektorilt veel tagasisidet saadud; palub keskusel hoida eelarve täitmisele heakskiidu andmise eest vastutavat institutsiooni olukorraga kursis;
               
            
         Hankemenetlused
      
      
               
                  12.
               
               
                  võtab teadmiseks, et vastavalt finantsmääruse artiklile 60 koostas keskus 2010. aastal 2011. aasta hankekava, mis on ühtlasi keskuse haldusnõukogu rahastamisotsus; märgib lisaks, et kõnealune kava kuulub keskuse 2011. aasta tööprogrammi juurde, mille haldusnõukogu 27. oktoobril 2010 heaks kiitis;
               
            
         Raamatupidamissüsteem
      
      
               
                  13.
               
               
                  võtab teadmiseks, et 2012. aasta mais võttis keskus kasutusele tekkepõhise raamatupidamisarvestuse – raamatupidamissüsteemi, mida komisjon eelarve puhul kasutab – ning et raamatupidaja viib raamatupidamissüsteemi valideerimise lõpule 2013. aasta esimeses kvartalis; palub keskusel teavitada eelarve täitmisele heakskiidu andmise eest vastutavat institutsiooni raamatupidamissüsteemi valideerimise olukorrast;
               
            
               
                  14.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 12.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  EÜT L 314, 7.12.1994, lk 1.
      
         (5)  EÜT L 357, 31.12.2002, lk 72.
      
         (6)  ELT L 286, 17.10.2012, lk 141.
      
         (7)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).